cyanic-selkie/wikianc huggingface dataset:
Գերտրուդ Սթայն
Կենսագրություն
Ծնվել է հարուստ հրեաների ընտանիքում, մանկությունն անցկացրել է Եվրոպայում (Վիեննա, Փարիզ), մեծացել է Կալիֆորնիայում։ Քեմբրիջում լսել է Ուիլիամ Ջեյմսի հոգեբանության դասախոսությունը, հետո սովորել է Ջոնս Հոփքինսի համալսարանի բժշկական ֆակուլտետում, կուրսը չի ավարտել։ 1902 թ. եղբոր՝ Լեոյի հետ մեկնում է Փարիզ, որտեղ անցկացնում է ամբողջ հետագա կյանքը, միայն երբեմն-երբեմն այցելելով Անգլիա և Իսպանիա։
Արվեստ
Սթայնի էքսպերիմենտալ, կուբիզմին մոտիկ պոեզիան ու արձակը, եվրոպական ավանգարդի վրա տեղորոշված, բայց դրա հետ մեկտեղ ամերիկյան շունչը փոխանցելուն ձգտող, երբեք ընթերցողական լայն լսարան չեն ունեցել։ Միակ բացառությունը դարձավ «Ալիսա Բ. Տոկլասի ինքնակենսագրությունը» (1933), որը Գերտրուդը գրել է արդեն բավականին հասուն տարիքում։ Դա Փարիզի կենդանի ու սրամիտ նկարագրությունն է Առաջին համաշխարհային պատերազմից առաջ, գրված քաղաքի սիրահարվածի աչքերով։ Այդ գիրքը հրատարակվել է շատ անգամ ու թարգմանվել տարբեր լեզուներով։
Ճանաչում
Սթայն Գերտրուդը պատկերված է Պավել Չելիշևի հայտնի «Ֆենոմեններ» նկարում, Պաբլո Պիկասսոյի «Գերտրուդ Սթայնի դիմանկարը» կտավում։ Ալան Ռուդոլֆի «Մոդերնիստներ» (1987) ֆիլմում, Ուոլտեր Սատտերտուեյթի «Դիմակահանդես» (1998 թ., ռուսական թարգմանությամբ - «Կլոունադա»), Էռնեստ Հեմինգուեյի «Տոն, որ միշտ քեզ հետ է» ստեղծագործության մեջ, Վուդի Ալլենի «Կեսգիշերը Փարիզում» (2011 թ.) ֆիլմում անդրադառնում են նրա կերպարին։ Սթայնի տեքստերի համար երաժշտություն գրել են Վիրջիլ Թոմսոնը (1934 թ., 1947 թ.) և Ջեյմս Թիննի (1970 թ.), գերմանացի կոմպոզիտոր Իրիս տեր Շիպհորսթ (Inside-outside II, 1989 թ.)։
Արտաքին հղումներ
Կատեգորիա:Ամերիկացի գրողներ Կատեգորիա:Հարվարդի համալսարանի շրջանավարտներ Կատեգորիա:Կին ինքնակենսագիրներ Կատեգորիա:20-րդ դարի բանաստեղծներ Կատեգորիա:20-րդ դարի կին գրողներ Կատեգորիա:20-րդ դարի ամերիկացի վիպասաններ Կատեգորիա:Պեր Լաշեզ գերեզմանատանը թաղվածներ Կատեգորիա:Ամերիկացի ֆեմինիստ գրողներ Կատեգորիա:Ամերիկացի դրամատուրգներ Կատեգորիա:Լեսբուհի գրողներ Կատեգորիա:Հրեա ֆեմինիստներ Կատեգորիա:20-րդ դարի ամերիկացի կին գրողներ Կատեգորիա:Ֆեմինիստ գրողներ Կատեգորիա:Հրեա բանաստեղծներ Կատեգորիա:Մոդեռնիստ գրողներ Կատեգորիա:20-րդ դարի ամերիկացի բանաստեղծներ Կատեգորիա:Կուբիզմ
Ուդրյակ
Ուդրյակ (Удряк, Өйҙөрәк), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 444 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
The Hollywood Reporter
The Hollywood Reporter (The Hollywood Reporter, THR), ամերիկյան պարբերական, որը գրում է ԱՄՆ կինոարդյունաբերության աշխարհում իրադարձությունների մասին։ Թողարկվում է շաբաթական մեկ անգամ։ Հանդիսանում է ամերիկյան կինոյի մասին գրող երկու խոշորագույն պարբերականներից մեկը, մյուսը Variety պարբերականն է։
Հիմնադրվել է Ուիլիամ Վիլկերսոնի կողմից 1930 թվականի սեպտեմբերին։
Այժմ պարբերականը պատկանում է Prometheus Global Media-ին, գլխամասային գրասենյակը գտնվում է Լոս Անջելեսում։ 2010 թվականին գշխավոր խմբագիրն է դարձել Ջենիս Մինը։
2012 թվականի մարտից մինչև 2018 թվականի նոյեմբեր թողարկվել է պարբերականի ռուսերեն տարբերակը։
ՀՊՃՀ Ընդերքաբանության և մետալուրգիայի դեպարտամենտ
ՀՊՃՀ Ընդերքաբանության և մետալուրգիայի ֆակուլտետը հիմնադրվել է 1953 թվականին որպես լեռնային ֆակուլտետ, որի առաջին դեկանն էր Ավետիք Տեր-Իսրայելյանը (1953-1955)։ 1956 թվականից ֆակուլտետի գործունեությունն ընդհատվել էր։ 1965 թվականի սեպտեմբերին լեռնային ֆակուլտետը վերաբացվեց լեռնամետալուգիական անվանումով։ Ֆակուլտետն ունի 5 ամբիոն՝ ընդերքաբանության, երկրաբանության և հետախուզման տեխնոլոգիայի, մետալուրգիայի, նյութագիտության, լեռնամետալուրգիական ձեռնարկությունների տնտեսագիտության և կառավարման, որտեղ դասավանդում են 7 պրոֆեսոր, 26 դոցենտ, 18 ասիստենտ և դասախոս։
The Hollywood Reporter
Արտաքին հղումներ
Կատեգորիա:Ամսագրեր
ՀՊՃՀ Ընդերքաբանության և մետալուրգիայի դեպարտամենտ
Ընդհանուր տեղեկատվություն
Գործունեության տարիների ընթացքում ֆակուլտետը ղեկավարել են՝
Ֆակուլտետի 51 դասախոսներից 38-ը (75%) ունեն գիտական աստիճաններ։ Կրթական 3 ծրագրերի 4 մասնագիտությունների գծով սովորում են 492 ուսանող, 57 մագիստրանտ, 12 ասպիրանտ։ Ֆակուլտետի գիտահետազոտական աշխատանքների հիմնական ուղղություններն են՝ Հայաստանի ընդերքի յուրացման տեխնիկատեխնոլոգիական և տնտեսագիտական հիմնախնդիրների մշակում, երկրակեղևի կազմության, կառուցվածքի, էվոլյուցիայի և գեոդինամիկական գործընթացների ուսումնասիրություն, երկրաշարժերի ժամանակ ռադոնի վարքագծի հետազոտում, Հայաստանի բազմամետաղ հանքերից գունավոր մետաղների կորզման և համաձուլվածքների ստացման նորագույն տեխնոլոգիաների մշակում, անհարժեշտ հատկություններով բարձրամուր, հակաշփական, ամրանավորված, մաշակայուն և ջերմակայուն կոմպոզիցիոն նյութերի ստացման տեսական և տեխնոլոգիական հիմունքների մշակում։
Արտաքին հղումներ
Հայաստանի պետական ճարտարագիտական համալսարանի կայք էջը
Կատեգորիա:ՀՊՃՀ ֆակուլտետներ
Ամագասակի
Ամագասակի (尼崎市 Ամագասակի-սու), քաղաք և նավահանգիստ Ճապոնիայում` Հոնսյու կղզու հարավային ափին։ Օսակա քաղաքի արվարձանն է։ Ունի 532 հազար բնակիչ (1968)։ Օսակա-Կոբե ինդուստրիալ շրջանի ծանր արդյունաբերության կարևոր կենտրոններից է։ Կան նաև սև մետալուրգիայի, մեքենաշինության, քիմիական, ապակու, խեցեղենի, տեքստիլ արդյունաբերության ձեռնարկություններ, խորոր ՋԷԿ ։
Քույր քաղաքներ
Ամագասակի քաղաքը «ունի» երկու քույր քաղաք.
Հայերը Հայրենական մեծ պատերազմում
Հայրենական մեծ պատերազմը 1941-1945 թվականներին Խորհրդային Միության կողմից Նացիստական Գերմանիայի և նրա դաշնակիցների (Իտալիա, Հունգարիա, Ռումինիա, Ֆինլանդիա, 1945 թվականից նաև Ճապոնիա) դեմ մղած պատերազմը, որը կազմել է Երկրորդ համաշխարհային պատերազմի մասը։
Պատերազմի սկիզբը
1941 թվականի հունիսի 22-ի վաղ առավոտյան Ֆաշիստական Գերմանիան խախտելով ԽՍՀՄ-ի հետ 1939 թվականի օգոստոսի 23-ին 10 տարի ժամկետով կնքած պայմանագիրը՝ առանց պատերազմ հայտարարելու հարձակվում է Խորհրդային Միության վրա։ Նա իր առջև խնդիր էր դրել մի քանի շաբաթվա ընթացքում պատերազմի միոցով ոչնչացնել կարմիր բանակը, գրավել՝ Մոսկվան, Լենինգրադը, Կիևը և երկրի զգալի մասը, ստրկացնել ԽՍՀՄ ժողովուրդներին և ստեղծել մեծ կայսրություն։
Պատերազմը սկսելու հենց առաջին օրվանից հայ ժողովուրդը, Խորհրդային Միության բոլոր ժողովուրդների հետ, ոտքի կանգնեց պաշտպանելու իր հայրենիքը։ Պատերազմը սկսելու պահին կարմիր բանակի շարքերում ծառայում էր շուրջ 60 հազար հայ։ 1941 թվականի հունիսի 23-ից հանրապետությունում սկսված զանգվածային զորահավաքի արդյունքում Խորհրդային Հայաստանից բանակ մեկնեցին ավելի քան 300 հազար, իսկ ԽՍՀՄ մյուս հանրապետություններից՝ 200 հազար հայեր։ Պատերազմի ընթացքում զոհվեց ավելի քան 200 հազար հայ զինվոր։
1941-1942 թվականներին Խորհրդային Հայաստանի տարածքում կազմավորվեցին Հայկական 89-րդ, 408-րդ, 409-րդ և 261-րդ հրաձգային դիվիզիաները։ Ավելի վաղ՝ 1920-1922 թվականներին Հայաստանում կազմավորված Հայկական 76-րդ լեռնաձգային դիվիզիան, 1941 թվականի հունիսի 22-ից հուլիսի 22-ը համալրվելով հանրապետության մարդկային և նյութական միջոցներով՝ սեպտեմբերին մեկնեց ռազմաճակատ։ Դիվիզիայի 16 հազարանոց զինվորներից ավելի քան 14 հազարը հայեր էին։
Հայերը ռազմաճակատում
Մարդկության պատմության մեծագույն աղետ՝ Երկրորդ համաշխարհային պատերազմը, խլել է 60 միլիոնից ավելի մարդկային կյանքեր՝ փլատակների վերածելով անթիվ բնակավայրեր։ Աշխարհակործան այս պատերազմում Հայաստանը ռազմական գործողությունների թատերաբեմ չդարձավ։ Բայց այն նաև մեր պատերազմն էր, քանի որ անմիջականորեն առնչվել է նաև հայ ժողովրդի կենսական շահերին, որովհետև նրա մասնակից դարձավ հայ Սփյուռքը, ողջ աշխարհասփյուռ հայությունը՝ ի դեմս իր 600 հազար ռազմիկների, որից Խորհրդային Հայաստանից բանակ մեկնեցին ավելի քան 300 հազար, իսկ ԽՍՀՄ մյուս հանրապետություններից՝ ևս 200 հազար հայեր։ Պատերազմի ընթացքում ռազմաճակատներում զոհվեց ավելի քան 200 հազար հայ զինվոր ։
«Խորհրդային Միության հերոսի» կոչում են ստացել 108 հայ, որից 4-ը՝ Խորհրդա-ֆիննական պատերազմում, 101-ը՝ Հայրենական մեծ պատերազմում, 3-ը՝ հետպատերազմյան խաղաղ շինարարության տարիներին կատարած սխրանքների համար։ Հայրենական մեծ պատերազմում կատարած սխրանքների համար Խորհրդային Միության մարշալ Հ. Բաղրամյանը և գրոհային օդաչու, գվարդիայի փոխգնդապետ Ն. Ստեփանյանն այդ բարձր կոչմանն արժանացել են կրկնակի, իսկ 26 հայ ռազմիկներ պարգևատըրվել են «Փառքի շքանշանի» բոլոր երեք աստիճաններով՝ դառնալով «Փառքի շքանշանի լրիվ ասպետներ», որոնց իրավունքները հավասարեցված են «Խորհրդային Միության հերոսի» կոչում ունեցողներին ։
Պատերազմի տարիներին գիտության և արդյունաբերության բնագավառում կատարած ակնառու ծառայությունների համար 8 հայորդիների շնորհվել է «Սոցիալիստական աշխատանքի հերոսի» կոչում (Հ. Յոլյան, Ա. Միկոյան, Ի. Թևոսյան, Բ. Հարությունով, Ն. Նարինյան, Բ. Սալամբեկով, Ա. Խաչատրյան և Լ. Օրբելի)։ Պատերազմի մասնակից երեք հայ ականավոր գիտնականների՝ «Միգ» կործանիչ ինքնաթիռների գլխավոր կոնստրուկտոր, ինժեներատեխնիկական զորքերի գեներալ-գնդապետ Արտեմ Միկոյանին, հրթիռամիջուկային վահանակի ստեղծման գլխավոր կոնստրուկտոր, պրոֆ. Սամվել Քոչարյանցին և ակադեմիկոս Վիկտոր Համբարձումյանին այդ բարձր կոչումը շնորհվել է կրկնակի։ Խորհրդային զինված ուժերի քաջարի մարտիկները Հայրենական մեծ պատերազմի արյունահեղ մարտերում հայրենասիրության, հերոսության, անձնազոհության հրաշալի օրինակներ են ցույց տվել։
Հայերի սխրագործությունները առաջին մարտերում
Պատերազմի առաջին օրերին գերմարդկային սխրանք կատարեցին Բրեստի ամրոցի կայազորի պաշտպանները։ Նրանց թվում կար ավելի քան 200 հայ, որոնց կեսից ավելին զորակոչվել էր Կապանի շրջանից։ 1941 թվականի հունիսի 22-ից հուլիսի 20-ը ամրոցի պաշտպանները դիմագրավեցին հակառակորդի թվապես մի քանի անգամ գերակշռող ուժերին՝ խոչընդոտելով նրանց առաջխաղացումը։ Ամրոցի հայ պաշտպաններից էին Սամվել Մաթևոսյանը, Սոս Նուրինջանյանը, Վահան Գրիգորյանը և ուրիշներ։ Մարտերում կատարած սխրանքի համար հայերից առաջինը կառավարական բարձր պարգևի արժանացավ ավագ լեյտենանտ, օդաչու Պատրիկ Գազազյանը․ ԽՍՀՄ Գերագույն խորհրդի նախագահության 1941 թվականի հուլիսի 8-ի հրամանագրով նա պարգևատրվեց մարտական կարմիր դրոշ շքանշանով։
Պատերազմի գլխավոր ճակատամարտերում
Հայ ռազմիկները մասնակցություն ունեցան նաև Հայրենական մեծ պատերազմի՝ Կուրսկի ճակատամարտին, որը տեղի է ունեցել 1943 թվականի հուլիսի 5-ից մինչև օգոստոսի 23-ը։ Մարտերում իրենց խիզախությամբ առավել աչքի ընկած գնդապետ Գրիգոր Գալուստովին և լեյտենանտ Վլադիմիր Իոնիսյանին հետմահու շնորհվեց Խորհրդային Միության հերոսի կոչում։ Հովհաննես Բաղրամյանին շնորհվեց գեներալ-գնդապետի կոչում։
Ավելի քան 100 հազար հայ զինվորներ մասնակցել են Կովկասի համար մղվող մարտերին, որոնք սկսվել էին 1942 թվականի հուլիսի 27-ին և ավարտվել 1943 թվականի հոկտեմբերի 9-ին։
50 հազար հայ ռազմիկներ մասնակցեցին Բելոռուսիայի ազատագրմանը, որոնցից 15 հազարը զոհվեց մարտերում։ Նրանցից շատերը սխրանքների համար պարգևատրվեցին շքանշաններով և մեդալներով, իսկ 11 զինվորներ արժանացան Խորհրդային Միության հերոսի կոչման։ Նրանց թվում էր կրկին Հովհաննես Բաղրամյանը։
Աղբյուրներ
Կատեգորիա:ԽՍՀՄ շքանշաններ Կատեգորիա:Հայրենական մեծ պատերազմ
Պեորիա (Արիզոնա)
Պեորիա (Peoria), քաղաք, որը գտնվում է ԱՄՆ-ի Արիզոնա նահանգի Մարիկոպա և Յավապայի շրջաններում։ Ըստ 2018 թվականի վիճակագրական տվյալների՝ քաղաքն ունի 172 259 բնակչություն։
2008 թվականի հուլիսին «Money» ամսագրի բնակության համար լավագույն 100 քաղաքների ցանկում քաղաքը հայտնվել էր 55-րդ հորիզոնականում ։
Աշխարհագրություն
Ըստ ԱՄՆ բնակչության մարդահամարի բյուրոյի տվյալների՝ Պեորիայի ընդհանուր տարածքը 464.02 կմ2 է, որից 455.2 կմ2 ցամաք է, իսկ 8.82 կմ քառակուսին՝ ջուր (իր ամբողջ տարածքի 1.9 %-ը)։ Պեորիա քաղաքը գտնվում է ծովի մակարդակից 348 մետր բարձրություն վրա։
Բնակչություն
2018 թվականի հուլիսի 1-ի նախնական վիճակագրական տվյալների համաձայն՝ Պեորիայում բնակվում էր 172 259 մարդ։
2000 թվականի մարդահամարի տվյալներով քաղաքում բնակվել է 108 364 մարդ, 29 309 ընտանիք, 39 184 տնտեսություն և 42 573 բնակելի տուն։ Բնակչության միջին խտությունը կազմել է մոտ՝ 376.7 մարդ/կմ3։
Իսպանախոս բոլոր քաղաքի բնակիչները կազմել են 15.41%:
39 184 տնտեսությունից 37.7%-ը դաստիրակել են մինչև 18 տարեկան երեխաներ, 62.0%-ը համատեղ բնակվող ամուսնական զույգեր են, ընտանիքների 9.1%- կանայք ապրել են առանց ամուսինների, 25.2%-ը ընտանիք չի ունեցել։ Մարդահամարի ժամանակ ընտանիքների ընդհանուր թվի 20.5 %-ն ապրել է ինքնուրույն, ընդ որում՝ 10.3 %-ը կազմել են 65 և բարձր տարիքի միայնակ տարեց մարդիկ։ Տնտեսության միջին չափը կազմել է 2.73 մարդ, իսկ ընտանիքի միջին չափը՝ 3.16 մարդ:2000 թվականի մարդահարի տվյալներով՝ քաղաքի բնակչությունը ըստ տարիքային խմբի բաշխվել է հետևյալ կերպ. 28.4%-ը 18 տարեկանից ցածր բնակիչներ են, 6.7%-ը՝ 18-24 տարեկան, 30.6%-ը՝ 25-44 տարեկան, 19.8%-ը՝ 45-64 տարեկան և 14.4%-ը՝ 65 և բարձր տարիքի բնակիչներ։ Բնակիչների միջին տարիքը 36 տարեկան է։ Պեորիայում յուրաքանչյուր 100 կնոջ բաժին է ընկնում 92.5 տղամարդ, ընդ որում, յուրաքանչյուր 18 և բարձր տարիքի կնոջ ընկնում է 18 և ավելի բարձր 88.0 տղամարդ։
Մեկ տնտեսության միջին եկամուտը քաղաքում կազմել է 52 199 ԱՄՆ դոլար, իսկ մեկ ընտանիքի միջին եկամուտը՝ 58 388 դոլար։ Ընդ որում, տղամարդիկ տարեկան ունեցել են 40 448 ԱՄՆ դոլար միջին եկամուտ՝ 29 205 դոլար միջին տարեկան եկամուտի դիմաց։ Մեկ շնչին ընկնող եկամուտը քաղաքում կազմել է տարեկան 22 726 դոլար։ Շրջանի ընտանիքների 3.3%-ը և բնակչության ամբողջ թվաքանակի 5.3%-ը մարդահամարի պահին աղքատության նշագծից ցածր էին, ընդ որում, նրանց 5.8%-ը 18 տարեկանից փոքր էր, իսկ 6.3%-ը 65 և բարձր տարիքի։
Սպորտ
Պեորիայի մարզահամալիրում անցկացվում են Սան Դիեգո Պադրեսի և Սիեթլ Մարիներսի բեյսբոլի թիմերի գարնանային մարզումները։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:1880 թվականին հիմնադրված բնակավայրեր Կատեգորիա:1954 թվականին հիմնադրված բնակավայրեր
Ձմեռային օլիմպիական խաղեր 1972
Այս Օլիմպիադայում ամենաշատ մեդալները (երեքական ոսկե) նվաճել են հոլանդացի չմշկավազորդ (Արդ Սխենքը՝ 1500, 5000 և 10 000 մետր վազքատարածություններում և խորհրդային դահուկորդ Գալինա Կուլակովա՝ 5 և 10 կմ վազքատարածություններում, ինչպես նաև էստաֆետում։ Սենսացիաներից մեկը դարձավ 70-մետրանոց ցատկահարթակից ճապոնացի ցատկորդները՝ Յուկիո Կասայան, Ակիցուգու Կոննոն և Սեիջի Աոտին, նրանք իրենց մարզաձևում բոլոր երեք մեդալներն էլ վերցրեցին։
Մեդալների ընդհանուր թվով առաջին տեղը վստահորեն զբաղեցրեց ԽՍՀՄ թիմը, իսկ երկրորդ տեղը անսպասելիորեն գրավեցին ԳԴՀ-ի մարզիկները, որոնք միայն երկրորդ անգամ են հանդես եկել ինքնուրույն թիմով։
Արտաքին հղումներ
Կատեգորիա:Ձմեռային օլիմպիական խաղեր Կատեգորիա:1972 սպորտում Կատեգորիա:Բնօրինակում անաղբյուր հոդվածներ
Աստերոիդների ցանկ (255101-255200)
Աստերոիդների ցանկ (255001-255100) * Աստերոիդների ցանկ * Աստերոիդների ցանկ (255201-255300)
Էմմա (ֆիլմ)
Էմմա (Emma), ռոմանտիկ կինոկատակերգություն, որը նկարահանվել է 1996 թվականին, ըստ Ջեյն Օսթինի համանուն վեպի։
Սյուժե
Չամուսնացած երիտասարդ աղջիկ Էմմա Վուդհաուսն ապրում է իր հոր հետ Լոնդոնի մոտակայքում և անգործությունից փորձում է դասավորել իր ընկերների անձնական կյանքը` ծանոթացնելով նրանց իրար հետ։ Նա իր խնամակալության տակ է վերցնում Հարրիետ Սմիթին, սակայն պարոն Էլտոնը, փեսացուն, ում Էմման ընտրել էր աղջկա համար, սիրահարվում է հենց Էմմային։
Պարգևներ և առաջադրումներ
Ներքևում բերված է հիմնական պարգևների և առաջադրումների ցանկը։ Ամբողջական ցանկը գտնվում է Internet Movie Database կայքում ։
Արտաքին հղումներ
Կատեգորիա:1996 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մելոդրամա ֆիլմեր Կատեգորիա:Բրիտանական մելոդրամա ֆիլմեր Կատեգորիա:Լավագույն երաժշտության համար Օսկարի մրցանակակիր ֆիլմեր Կատեգորիա:Բրիտանական ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան անկախ ֆիլմեր Կատեգորիա:Ամերիկյան ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Անգլիայում
(8214) Միրելալիլի
(8214) Միրելալիլի (Mirellalilli), աստերոիդ աստերոիդների հիմնական գոտում։ Հայտնաբերվել է 1995 թվականի մարտի 29-ին Ստեֆանո Մոտոլայի կողմից Լա Սիլյայում ։
Միջին հեռավորությունը Արեգակից կազմում է 2,640026 ա. մ., առավելագույնը մոտենում է 2,4958 ա. մ. հեռավորության վրա և հեռանում 2,7842 ա. մ. ։ Արեգակի շուրջ մեկ ամբողջական պտույտ է կատարում 1566,79 երկրային օրվա ընթացքում, իր ուղեծրով շարժվելով միջինում 0,229769 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,34° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Ստեֆանո Մոտոլայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յուբիլեյնոե (քաղաքատիպ ավան, Ուկրաինա)
Յուբիլեյնոե (Ювілейне), քաղաքատիպ ավան Ուկրաինայի Դնեպրոպետրովսկի մարզի Դնեպրոպետրովսկի շրջանում։ Բնակավայրը նախկինում նաև անվանվել է Պոդգորոդնեե։
2001 թվականի տվյալներով Յուբիլեյնոե քաղաքատիպ ավանում բնակվում էր 11 528 մարդ։ Բնակավայրը զբաղեցնում է 9,7 կմ²։
Արտաքին հղումներ
Կատեգորիա:Ուկրաինայի Դնեպրոպետրովսկի մարզի Դնեպրոպետրովսկի շրջանի բնակավայրեր Կատեգորիա:Ուկրաինայի քաղաքատիպ ավաններ
ՀՊՃՀ Տրանսպորտային համակարգերի դեպարտամենտ
ՀՊՃՀ-ի Տրանսպորտային համակարգերի ֆակուլտետը ստեղծվել է 1985 թ.-ին, որի առաջին դեկանն էր Հենրիկ Քոչինյանը, 1990-2006 թթ. ֆակուլտետի դեկանն է եղել դոցենտ Գագիկ Մուսայելյանը, 2006-2007 թթ.` դոցենտ Պարգև Բալջյանը, ներկայումս ֆակուլտետի դեկանն է Գագիկ Մուսայելյանը։
Ընդհանուր տեղեկատվություն
Ֆակուլտետի գիտահետազոտական աշխատանքների հիմնական ուղղություններն են՝ ավտոմայրուղային փոխադրումներ, ճանապարհային երթևեկության անվտանգ կազմակերպում, ավտոմոբիլների ագրեգատների հաշվարկման մեթոդների մշակում, բարձունքային պայմաններում ավտոտրակտորային դիզելների հզորության կորստի փոխհատուցման և տուրբոներմղման դեպքում դրանց արդյունավետ ցուցանիշների բարելավման ուղիների հետազոտում։
Արտաքին հղումներ
Հայաստանի պետական ճարտարագիտական համալսարանի կայք էջը
Կատեգորիա:ՀՊՃՀ ֆակուլտետներ
What Did You Think When You Made Me This Way?
What Did You Think When You Made Me This Way?, Nothing But Thieves բրիտանական ռոք խմբի կողմից թողարկված մինի ալբոմ։ Այն թողարկվել է 2018 թվականի հոկտեմբերի 19-ին RCA Records լեյբլում։ Մինի ալբոմի առաջին «Forever & Ever More» սինգլը թողարկվել է 2018 թվականի օգոստոսի 27-ին հոսքային ծառայությունների միջոցով և հասանելի է դարձել ներբեռնման համար։ «Take This Lonely Heart» երկրորդ սինգլը թողարկվել է նաև 2018 թվականի հոկտեմբերի 19-ին, որպեսզի համընկնի ալբոմի թողարկման հետ։
Հետարտադրություն և թողարկում
«Forever & Ever More»-ը նշել է իր կենդանի դեբյուտը 2018 թվականի օգոստոսի 24-ին Reading Festival փառատոնի ժամանակ։ Երգի ռադիո դեբյուտը կայացել է 2018 թվականի օգոստոսի 27-ին BBC Radio 1-ում և թողարկվել է հոսքային հեռարձակման և ներբեռման ծառայությունների վրա ։ 2018 թվականի հոկտեմբերի 19-ին թողարկել է «Take This Lonely Heart»-ը՝ որպես երկրորդ սինգլ։
Մինի ալբոմը ամբողջ աշխարհի համար թողարկվել է 2018 թվականի հոկտեմբերի 19-ին RCA Records-ի միջոցով՝ թվային ներբեռնման տեսքով և ֆիզիկապես 12 դյույմանոց վինիլով։
Տեսահոլովակ
«Forever & Ever More» երգի երաժշտական տեսահոլովակը թողարկվել է 2018 թվականի սեպտեմբերի 19-ին և նկարահանվել է ռեժիսոր Իվանա Բոբիչի կողմից։  Տեսանյութը շոշափում է այնպիսի թեմաներ, ինչպիսիք են մեկուսացումը, կրոնը և հոգեկան առողջությունը ։
Քննադատություն
Clash ամսագիրը անվանել է առաջին սինգլը «ճռճռող ծանր ռոք» և համեմատել է խումբը Queens Of The Stone Age խմբի «pomp»-ի և Foo Fighters-ի «matching blistering energy»-ի հետ ։ Billboard-ը առաջին երգը անվանել է «հարվածային թրեք» և գովել է Քոնոր Մեյսոնի «օպերային վոկալը» ։
Ձայնագրման մասնակիցներ
Nothing but Thieves
Ծանոթագրություններ
Կատեգորիա:2018 ալբոմներ
Ցեֆազոլին
Ցեֆազոլին, հայտնի է որպես ցեֆազոլին, կիրառվում է որոշ բակտերիալ վարակներ բուժելու համար ։ Հակաբիոտիկ է, հատկապես կիրառվում է ցելյուլիտների, միզուղիների վարակների, թոքաբորբերի, էնդոկարդիտների, համակարգային վարակների և լեղուղիների վարակների դեպքում ։ Կիրառվում է նաև որպես B խմբի ստրեպտոկոկային հիվանդությունների կանխարգելիչ, որոնք առկա են ծննդաբերության և հետվիրահատական շրջանում ։ Դեղորայքի ընդունումը կիմնականում կատարվում է ներերակային կամ միջմկանային ներարկման միջոցով ։
Կողմնակի ազդեցություններին են պատկանում լուծը, փսխումը, կանդիդոզը և ալերգիկ ռեակցիաները ։ Այն խորհուրդ չի տրվում կիրառել այն մարդկանց, ովքեր նախկինում ունեցել են գերզգայունության ռեակցիա պենիցիլինի նկատմամբ։ Այն համեմատաբար անվտանգ է հղիության և կրծքով կերակրման ընթացքում կիրառելիս ։ Ցեֆազոլինը պատկանում է առաջին սերնդի ցեֆալոսպորիններին և պայքարում է բակտերիաների բջջապատի դեմ ։
Ցեֆազոլինը արտոնագրվել է 1967 թվականին և մտել առևտրային տիրույթ 1971 թվականին ։ Այն ներառվում է ԱՀԿ-ի հիմնական դեղերի ցանկում, որտեղ ներառված են ամենաարդյունավետ և անվտանգ դեղամիջոցները առողջության համար ։ Այն ջեներիկ դեղամիջոց է ։ Զարգացող աշխարհում դրա մեծածախ գինը 1․20-1․41 ԱՄՆ դոլար է ։ ԱՄՆ-ում մեկ բուժման կուրսը կազմում է 25-50 ԱՄՆ դոլար ։
Բժշկական կիրառություն
Ցեֆազոլինը կիրառվում է բազմազան վարակների ժամանակ, հաշվի առնելով թե, որ օրգանիզմներն են ներգրավված նրա զգայունության նկատմամբ։ Ցուցված է այն կիրառել հետևյալ վարակների ժամանակ ․
Այն կարող է կիրառվել նախավիրահատական և հետվիրահատական վարակների կանխարգելման նպատակով, նաև նախընտրելի է վիրաբուժական պրոֆիլակտիկայում ։
Այն չի թափանցում կենտրոնական նյարդային համակարգ և հետևաբար անարդյունավետ է ուղեղի թաղանթների բորբոքման ժամանակ ։
Ցեֆազոլինի արդյունավետությունը ներկայացված է մեթիցիլին-զգայուն Staphylococcus aureus (MSSA), ի նկատմամբ, բայց այն չի աշխատում մեթիցիլին-կայուն Staphylococcus aureus (MRSA), ի դեպքում ։ Շատ ստաֆիլոկոկային վարակների դեպքում, ինչպիսիք են՝ բակտերեմիան, ցեֆազոլինը համարվում է այլընտրանք այն պացիենտների համար, ովքեր ալերգիկ են պենիցիլինի նկատմամբ ։ Ցեֆազոլինի նկատմամբ կայուն են մի քանի բակտերիաների ձևեր, ինչպիսիք են՝ Mycoplasma-ն և Chlamydia-ն, որոշ դեպքերում ցեֆալոսպորինների այլ սերունդների կիրառումը լինում է ավելի արդյունավետ ։ Ցեֆազոլինը չի պայքարում էնտերոկոկերի, անաերոբ բակտերիաների դեմ ։
Բակտերիալ զգայունություն
Ցեֆազոլինը ինչպես մյուս առաջին սերնդի ցեֆալոսպորինները առավելապես ակտիվ են գրամ դրական բջջապատ ունեցող բակտերաների և որոշ գրամ բացասական բակտերիաների նկատմամբ ։ Նրա ազդեցության ոլորտը կախված է բակտերաների β-լակտամազայից ։
Ակտիվության ոլորտ
Գրամ դրական աէրոբներ ։
Ակտիվ չեն
Հետևյալներն ակտիվ չեն ։
Հղիներ
Ցեֆազոլինը պատկանում է հղիության B կատեգորիային, որը ցույց է տալիս դրա կիրառման անվտանգությունը հղիության ժամանակ։ Պետք է պահպանել զգուշություն կրծքով կերակրման ժամանակ, քանի որ ցեֆազոլինը քիչ քանակությամբ թափանցում է կրծքի կաթ ։ Ցեֆազոլինը կարող է կիրառվել ընդդեմ B խմբի ստրեպտոկոկային վարակների, չնայած դրան, պենիցիլինը և ամպիցիլինը համարվում են ստանդարտ ընդդեմ B խմբի ստրեպտոկոկերի պրոֆիլակտիկայի համար։ Պենիցիլինի նկատմամբ գերզգայունություն ուղեցող կանայք կարող են դրանց փոխարեն կիրառել ցեֆազոլին։ Այդպիսի հիվանդները պետք է գտնվեն ուշադիր հսկողության ներքո, կա նաև փոքր հավանականություն, որ ալերգիկ ռեակցիաները կարող են զարգանալ հակաբիոտիկի ձևափոխման ելքային նյութերից ։
Նորածիններ
Չի ապացուցվել ցեֆազոլինի կիրառման անվտանգությունը մանուկների և նորածինների դեպքում ։
Ծերեր
Ծերերի և երիտասարդների միջև ոչ մի ընդհանուր տարբերություններ արդյունավետության և անվտանգության առումով չեն դիտվել կլինիկական փորձերի ժամանակ, բայց դա դեռևս չի բացառում այն հնարավոր հանգամանքը, որ որոշ ծեր անհատներ կարող են ունենալ գերզգայունություն դեղի նկատմամբ ։
Հավելյալ նկատառումներ
Մարդիկ ովքեր ունեն երիկամային հիվանդություն կամ օգտնվում են հեմոդիալիզից, նրանց տրվող դեղաչափը կարիք ունի ճշտգրտման ։
Ինչպես մյուս հակաբիոտիկները, ցեֆազոլինը նույնպես կարող է փոխազդել ընդունվող այլ դեղերի հետ։ Որոշ կարևոր դեղերից է պրոբենեցիդը, որը կարող է փոխազդել ցեֆազոլինի հետ ։
Կողմնակի ազդեցություններ
Կողմնակի ազդեցությունները կապված ցեֆազոլինի կիրառման հետ ներառում են հետևյալները ՝
Պենիցիլինի նկատմամբ ալերգիա ունեցող հիվանդների մոտ պետք է ստուգել նաև ցեֆազոլինի և այլ ցեֆալոսպորինների նկատմամբ զգայունությունը, հնարավոր ռեակցիան պարզելու նպատակով։ ՀԻվանդները, ովքեր բուժման փուլից 3 ամսվա ընթացքում կունենան ջրային կամ արյունային լուծ՝ պետք դիմեն իրենց բժշկին։
Մյուս մի քանի ցեֆալոսպորինների նման, ցեֆազոլինի քիմիական կառուցվածքը կազմում է N-մեթիլթիոդիազոլային կողմնակի օղակը։ Քանի որ, ինչպես որոշ հակաբիոտիկներ, ցեֆազոլինը նույնպես քայքայվում է օրգանիզմում առաջացնելով ազատ N-մեթիլթիոդիազոլ, որը կարող է առաջ բերել օրգանիզմում պրոթրոմբինի քչացման (ընտրողաբար ընկճում է վիտամին K էպօքսիդ ռեդուտազա) և քանի որ, ընկճում է ալկոհոլ դեհիդրոգենազա ֆերմենտին, փոխազդում է էթանոլի նման դիսուլֆիրամի (անտաբուս) հետ ։ Պենիցիլինի նկատմամբ զգայուն մարդկանց մոտ կարող է առաջանալ խաչաձև ռեակցիա ցեֆազոլինի նկատմամբ ։
Ազդեցության մեխանիզմ
Ցեֆազոլինը ընկճում է բակտերիաների բջջապատի սինթեզը՝ կապվելով պենիցիլին կապող սպիտակուցների հետ (ՊԿՍ), որով կանխում է պեպտիդոգլիկանի սինթեզը։ ՊԿՍ-ները դրանք սպիտակուցներ են, որոնք արագացնում են պեպտիդոգլիկանի սինթեզի վերջին փուլը, որն անհրաժեշտ է բակտերիալ նոր բջջապատ սինթեզելու համար։ Նրանք հեռացնում են D-ալանինը պեպտիդոգլիկանի նախատիպից։ Սիթեզի բացակայությունը բերում է բակտերիալ բջջի մահվան, քանի որ, առանց բջջապատի այն չի կարող գոյատևել։ Ցեֆազոլինը համարվում է բակտերիասպան հակաբիոտիկ, այսինքն ոչ թե կասեցնում է դրանց աճը, այլ սպանում է։
Բրենդի անուններ
Սկզբում այն վաճառվել է GlaxoSmithKline-ի կողմից Ancef վաճառքային անունով։
Այլ անվանումներից են Cefacidal, Cefamezin, Cefrina, Elzogram, Faxilen, Gramaxin, Kefzol, Kefol, Kefzolan, Kezolin, Novaporin, Reflin, Zinol և Zolicef։
Ծանոթագրություններ
Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Պենիցիլիններ
Ուդրյակբաշ
Ուդրյակբաշ (Удрякбаш), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 597 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Բենզիլբենզոատ
Բենզիլբենզոատ, վաճառվում է Սկաբանկա բրենդի անվան տակ, համարվում է բուժում և միջոց միջատների դեմ ։ Որպես բուժման միջոց` այն օգտագործվում է քոսը և ոջիլը բուժելու համար ։ Քոսի համար սովորաբար նախընտրելի է պերմետրինը կամ մալաթիոնը ։ Այն օգտագործվում է մաշկի համար որպես լոսյոն ։ Սովորաբար անհրաժեշտ է լինում կիրառել երկուսից երեք անգամ ։
Կողմնակի ազդեցություն կարող է լինել մաշկի գրգռվածությունը ։ Այն խորհուրդ չի տրվում օգտագործել երեխաների համար ։ Այն նաև օգտագործվում է կենդանիների համար, սակայն այն համարվում է թունավոր նաև կատուների համար, քանի որ նրա ազդման մեխանիզմը այնքան էլ պարզ չէ ։
Բենզիլբենզոատը առաջին անգամ բժշկական տեսանկյունից ուսումնասիրվել է 1918 թվականին ։ Այն գրանցված է Առողջապահության համաշխարհային կազմակերպության՝ հիմնական և արդյունավետ դեղամիջոցների ցանկում՝ որպես ամենաարդյունավետ և անվտանգ դեղամիջոց, որն անհրաժեշտ է առողջապահական համակարգում ։ Բենզիլբենզոատը հասանելի է որպես ունիվերսալ բուժում ։ Մեծածախ գնման դեպքում զարգացող երկրներում արժեքը կազմում է մոտավորպես 0.21 - 0.53 ԱՄՆ դոլար՝ 100 մլ-ի համար ։ Միացյալ նահանգներում այն հասանելի չէ բժշկության մեջ ։ Միացյալ թագավորությունում Առողջապահության պետական կազմակերպությունը դեղամիջոցի համար սահմանել է հետևյալ գինը՝ 500 մլ դեղաչափի համար 2.50 £ ։
Բժշկության մեջ
Բենզիլբենզոատը մարդկանց համար արդյունավետ և մատչելի միջոց է՝ տեղային քոսի բուժման համար ։ Այն ունի ընդլայնող ու հակասպազմատիկ ազդեցություն և մտնում է բրոնխիալ ասթմայի և կապույտ հազի համար նախատեսված դեղամիջոցների բաղադրության մեջ ։ Ինչպես նաև օգտագործվում է հիպոգոնադիզմի բուժման ժամանակ՝ որոշ դեղամիջոցներում օգտագործելով որպես տեստոստերոնի փոխարինող ։
Բենզիլբենզոատը անասնաբուժական հիվանդանոցներում օգտագործում են քոսի դեմ ։
Ոչ բժշկական
Բենզիլբենզոատը համարվում է վանող միջոց՝ տզերի, մժեղների համար ։ Այն նաև օգտագործվում է երանգային նյութ, լուծողական նյութ ցելյուլոզի արտադրությունում, օծանելիքի արտադրությունում՝ որպես հոտը ֆիքսող նյութ ։
Կողմնակի ազդեցություններ
Բենզիլբենզոատն ունի ցածր տոքսիկություն լաբորատոր կենդանիների վրա։ Այն արագ հիդրոլիզվում է բենզոյաթթվի և բենզիլ սպիրտի հետ։ Բենզիլ սպիրտը հետագայում վերածվում է բենզոյաթթվի։ Կոնյուգացված բենզոյաթթուն (հիպուրոնաթթուն և գլյուկուրոնիդը բենզոյաթթվի) արագ անցնում է մեզի մեջ ։ Մեծ դեղաչափերը լաբորատորիայի կենդանիների մոտ հանգեցնում է գերգրգռվածության, կոորդինացիայի կորստի, ատաքսիայի (համաչափ շարժումներ կատարելու կարողության կորուստ), ջղաձգության, շնչառական կաթվածի ։
Քոսի դեմ պայքարելու համար, տեղային օգտագործման ժամանակ բենզիլբենզոատը կարող է առաջացնել մաշկի գրգռվածություն ։ Դեղամիջոցի չարաշահման արդյունքում հնարավոր է դիտվի ալերգիկ ռեակցիա, նաև եղնջացանի առաջացում ։
Որոշ դեղամիջողներում այն օգտագործում են որպես տեստոստերոնին փոխարինող, սակայն Ավստրալիայում բենզիլբենզոատը հայտարարել են անաֆիլաքսիայի պատճառ ։ Բայերը այս տվյալը բժշկական աշխատողների համար ներառում է որպես տեղեկություն, որպեսզի բժիշկները իմանան «դեղի ալերգիկ լուրջ ռեակցիաներ առաջացնելու պոտենցիալի» մասին ։
Քիմիա
Բենզիլբենզոատը C6H5CH2O2CC6H5 բանաձևով օրգանական միացություն է։ Այն բարդ էսթեր է՝ կազմված բենզիլ սպիրտից և բենզոյաթթվից։ Այն մածուցիկ հեղուկի կամ կոշտ փաթիլների տեսքով է, քաղցր-բալզամիկային բույրով։ Այն առաջանում է բույսերի ծաղիկների մեծամասնության մոտ (օրինակ բրաբիոնի, հակինթի) և մտնում է բալզամների բաղադրության մեջ ։
Արտադրություն
Բենզիլբենզոատը ստանում են նատրիումի բենզոատի և բենզիլ սպիրտի փոխազդեցությունից, կամ մեթիլ բենզոատի և բենզիլ սպիրտի տրանսէսթերացման եղանակով ։ Սա բենզոյաթթվի սինթեզի ռեակցիայի արդյունքն է՝ տոլուոլի օքսիդացման միջոցով ։ Այն կարող է ստացվել նաև Տիշչենկոյի ռեակցիայի միջոցով, օգտագործելով բենզալդեհիդ և նատրիումի բենզիլատ(ստացվել է նատրիումից և բենզիլ սպիրտից)՝ որպես կատալիզատոր ։
Ծանոթագրություններ
Կատեգորիա:Դեղեր Կատեգորիա:Ինսեկտիցիդներ Կատեգորիա:Առողջապահության համաշխարհային կազմակերպության հիմնական դեղեր
Շրջանց սրահ
Շրջանց սրահ - վաղ միջնադարում եկեղեցիները արտաքուստ երիզող, ծածկակիր կամարակապ սյունաշարով սահմանափակված տարածություն։ նախատեսված է եղել ապաշխարողների համար, օգտագործվել է նաևմեծ տոների ժամանակ որպես լրացուցիչ տարածություն, ինչպես և շաբաթ օրերի ծիսակատարությունների և մկրտությունների համար ։
Ռուստամ Ռազա
Ռուստամ կամ Ռուստամ Ռազա (իսկական անունը՝ Ռոստոմ Հովնանի Խաչատուրյան), Ֆրանսիայի կայսր Նապոլեոն Բոնապարտի թիկնապահը ։ Ազգությամբ հայ է։
Շրջանց սրահ
Հղումներ
Կատեգորիա:Քրիստոնեական ճարտարապետություն
Ռուստամ Ռազա
Կենսագրություն
Ծնվել է 1780 թվականին Թիբլիսիում, շուշվեցու ընտանիքում։ Ռոստոմը 11 տարեկան էր, երբ նրա հայրն, որպես առևտրական Ղարաբաղից մեկնեց Թբիլիսի, իր հետ տանելով իր երկու որդիներին՝ Ավագին և Սեյրանին։ Տանը մնացին կինը, երկու աղջիկները և Ռուստամը։ Մեկ տարի անց հայրը իր մոտ հրավիրեց ողջ ընտանիքին։ Ճանապարհին թաթարները առևանգում են Ռուստամին։ Առևտրականները յոթ անգամ վերավաճառել են նրան, և ի վերջո Ռուստամը հայտնվեց Եգիպտոսում և դարձավ մամլուք ։
Կահիրեում ծառայել է շեյխ Ալ Բաքրիի մոտ, որը Ռուստամին նվիրել է Նապոլեոնին ։ Դա 1799 թվականն էր, երբ Նապոլեոնը գտնվում էր Եգիպտոսում։ Նապոլեոնը շփվելով 19-ամյա Ռուստամի հետ համոզվեց, որ իր առջև կանգնած երիտասարդին մեծ ապագա է սպասվում։ Հետաքրքրվելով նրա ձեռքի վերքից՝ նա իմացավ, որ Ռուստամն այն ստացել է արաբների դեմ պատերազմի ժամանակ։ Նապոլեոնն ընդունեց նրան, որպես իր առաջին թիկնապահ։ Ռուստամը ծառայեց Նապոլեոնին մինչև 1814 թվականի ապրիլ և այդ ընթացքում ավելի շատ ճանաչում ձեռք բերեց։ Նա այնքան մտերիմ էր Նապոլեոնի հետ, որ երբ կայսրը մտավ Մոսկվա, Ռուստամը նրան խնդրեց պահպանել քաղաքի հայկական թաղամասը ։
Գերի ընկնելով՝ Ռուստամը շատ էր մտածում մոր և քույրերի ճակատագրի մասին։ Նա խնդրեց մի հայ վաճառականի, որը Ֆրանսիայից Կովկաս էր մեկնում, նրանց մասին տեղեկություն իմանալ։ Այդ ծառայության համար առևտրականը մեծ գին պահանջեց։ Նապոլեոնի հետ խորհրդակցելով՝ Ռուստամը պայմանավորվեց վճարել միայն այն ժամանակ, երբ ինչ-որ լուր ստանա իր ընտանիքի մասին։ Այն բանից հետո, երբ Նապոլեոնը աքսորվեց, Ռուստամը Փարիզից տեղափոխվեց Թեհրան, իսկ այնտեղից՝ Թբիլիսի։ Նրան ընդունեց Կովկասի փոխարքա Երմոլովը։ Ռուստամը մասնակեց ռուս-պարսկական պատերազմին (եղել է հեծելազորային ջոկատի հրամանատար) և Ղարաբաղի ազատագրումից հետո հիմնավորվեց հայրենի Շուշի քաղաքում։ Այստեղ մնալով 2 տարի՝ Ռուստամը 1840 թվականին վերադարձավ Ֆրանսիա։ Նա գնում էր թափորի առջևից, որը ուղեկցում էր Նապոլեոնի մասունքները Սբ Հեղինե կղզուց դեպի Փարիզ ։ Այնուհետև ընտանիքի հետ բնակվել է Դուրդանում, որտեղ և գրել է «Նապոլեոն I-ի մամլուք Ռուստամի հուշերը» (1866), որն օգտագործել են Նապոլեոնի կենսագիրները ։
1969 թվականի ամռանը անվանի դիվանագետ Համազասպ Հարությունյանը, Փարիզից փաստաթղթերի մի փաթեթ բերեց, որպեսզի այն հանձնի Երևանի արխիվներից մեկին կամ Համայն հայության կաթողիկոսության գրասենյակ։ Այդ փաստաթղթերում խոսվում էր ղարաբաղյան մի ջոկատի մասին, որը ծառայում էր նապոլեոնական Ֆրանսիային, որի հրամանատարն էր գեներալ Ժան դե Շուշին (Հովհաննես Շուշեցին)։ Այդ ջոկատում ծառայում և ֆրանսիական կառավարության բարձր պարգևտրության էին արժանացել արցախցի հայտնի մամլուքներ Պիերը (Պետրոս) և Ռուստամը, որոնք ճակատագրի բերմամբ հայտնվեցին Ֆրանսիայում, դարձան Նապոլեոնի թիկնապահներ, վերադարձան հայրենիք, սակայն իրենց կյանքի վերջին տարիներն այնուամենայնիվ անցկացրին Փարիզում ։
Սպիտակ խաղտտնիկ
Սպիտակ խաղտտնիկ (Motacilla alba), խաղտտնիկների ընտանիքի պատկանող թռչուն։ Հայաստանում բնադրվող, չվող թռչուն է, իսկ որոշ տաք շրջաններում՝ նաև նստակյաց։
Ռուստամ Ռազա
Անձնական կյանք
Ռուստամը երկու երեխա ուներ՝ աղջիկ և տղա։ Կինը՝ Դուվիյեն, ֆրանսուհի էր, որի հայրը ծառայում էր Ժոզեֆին թագուհու մոտ ։
Սպիտակ խաղտտնիկ
Արտաքին կառուցվածք
Սպիտակ խաղտտնիկը սլացիկ կեցվածքով, երկար պոչով թռչուն է, գլխի գագաթից դեպի ծոծրակը, կոկորդը և կրծքի վերին մասը սև է, ճակատը, այտերը, կզակը, պարանոցը, որովայնը՝ սպիտակ, մեջքը մոխրագույն է, ոտքերը և կտուցը՝ սև, թևի վրա կան լայնակի սպիտակ շերտեր։ Էգերը նման են արուներին՝ փետրավորման ավելի մեղմ երանգներով։ Քաշը՝ 18,5-29,6 գ, թևի երկարությունը՝ 82-98 մմ։
Կենսակերպ
Սովորաբար հանդիպում է զույգերով, չուի ընթացքում՝ նաև փոքր խմբերով։ Գարնանը վերադառնում է մարտ-ապրիլ ամիսներին։ Տարածված է ամենուր, հաճախ բնակություն է հաստատում քաղաքներում, ավաններում և գյուղերում։
Ռուստամ Ռազա
Անձնական կյանք
1845 թվականին Ռուստամի մահից հետո ֆրանսիական Դուրդան քաղաքում նրա հետնորդները զբաղվում էին հասարակական-քաղաքական գործունեությամբ։ Նրա որդիներից մեկը Ֆրանսիայի լիազոր ներկայացուցիչն էր Թունիսում, իսկ թոռը՝ Էդմոն Ռուստամը, հայտնի էր ֆրանսիական գրականության մեջ որպես թատերագիր և պոետ ։
Սպիտակ խաղտտնիկ
Բնադրում
Բնադրվում է մայիսից մինչև հուլիս, բույնը սարքում է չոր խոտերից, տեղադրում փչակներում, պատերի ճեղքերում, շենքերի տանիքներին կամ քիվերին, քարերի արանքներում։ Դնում է 5-6 սպիտակ մոխրագույն պտերով ձվեր։
Սննդառություն
Սնվում է որդերով, խխունջներով և այլ մանր անողնաշար կենդանիներով։
Ռուստամ Ռազա
Գրականության մեջ
Նապոլեոնի և Ռուստամի մտերիմ հարաբերությունների մասին վկայում էր ֆրանսիացի հայտնի գրող Ստենդալը։ Նրա մասին է գրել նաև Բալզակը իր «Կասկածելի գործ» վեպում՝ Ռուստամին անվանելով «հուսահատ մամլուք»։ Հետագայում նապոլեոնագետ Գ. Ֆլեյշմանը հատուկ ուսումնասիրեց մամլուք Ռուստամի կյանքը և գործունեությունը։ Բուրբոնների իշխանության վերականգնման ժամանակահատվածում Ռուստամը հուշեր գրեց, որոնք առաջին անգամ հրատարակվեցին 1866 թվականին և ընդգրկում էին Նապոլեոնի ծննդյան ժամանակաշրջանից մինչև 1814 թվականը ։
Գրականություն
Կատեգորիա:Ֆրանսիացիներ հայկական սերմամբ Կատեգորիա:Նապոլեոնի արշավանքը Եգիպտոս և Սիրիա
Սպիտակ խաղտտնիկ
Տարածվածություն
Տարածված է Եվրոպայում, Ասիայում, հյուսիսային Աֆրիկայի ծովափնյա շրջաններում ։
Աղբյուրներ
Կատեգորիա:Խաղտտնիկներ Կատեգորիա:Հայաստանի թռչուններ Կատեգորիա:Եվրասիայի թռչուններ
Սեմյոնովկա
Սեմյոնովկա, գյուղ Հայաստանի Հանրապետության Գեղարքունիքի մարզի Սևան համայնքում ։
Գյուղը հիմնադրվել է 1845 թվականին, Ռուսաստանից աքսորված աղանդավորների՝ մոլոկանների կողմից։ Գյուղը կոչել են ռուս ճանապարհորդ Սեմյոնովի անունով։ Այն բնակեցված է եղել մոլոկաններով, ռուսներով, հայերով և քրդերով։
Սեմյոնովկա գյուղը գտնվում է Արեգունի և Գեղամա լեռների արանքում, ծովի մակարդակից 2114 մ բարձրության վրա։ Հարավային մասով անցնում է Ձկնգետը, որը թափվում է Սևանա լիճը։
Բնակչություն
Ըստ ՀՀ 2011 թ. մարդահամարի արդյունքների` Սեմյոնովկայի մշտական բնակչությունը կազմել է 253, առկա բնակչությունը` 233 մարդ ։ Մինչև 1950-ական թվականները գյուղը բնակեցված է եղել գերազանցապես ռուսներով, այնուհետ` հայերով ։ Սեմյոնովկայի բնակչության փոփոխությունը ժամանակի ընթացքում` ստորև.
Ծանոթագրություններ
Կատեգորիա:Գեղարքունիքի մարզի բնակավայրեր Կատեգորիա:Գեղարքունիքի մարզի գյուղեր Կատեգորիա:1845 թվականին հիմնադրված բնակավայրեր Կատեգորիա:Գեղարքունիքի մարզ Կատեգորիա:Հայաստանի բնակավայրեր
Ավանի կաթողիկոսություն
Ընդհանուր տեղեկություններ
Ավանի կաթողիկոսություն, Հակաթոռ կաթողիկոսություն։ Գործել է 591–602 թվականներին, Երևանի այժմյան հյուսիսարևելյան մասում։ Ստեղծվել է Բյուզանդիայի Մորիկ կայսրի կարգադրությամբ՝ ի հակակշիռ Պարսկաստանի տիրապետության տակ գտնվող Դվինի Հայոց հայրապետական աթոռի։ Ըստ 7-րդ դարի պատմիչ Սեբեոսի, կաթողիկոսարանը կառուցել է Հայաստանի բյուզանդական մասի հակաթոռ կաթողիկոս Հովհան Բագարանցին 591 թվականին, Այրարատ նահանգի Կոտայք գավառի Ավան գյուղաքաղաքում։ Կաթողիկոսարանի Կաթողիկե եկեղեցին (ավելի ուշ անվանվել է Ս. Հովհաննես եկեղեցի) արտաքուստ ուղղանկյուն է, ներսից՝ խաչաձև գմբեթավոր (գմբեթը չի պահպանվել), քառախորան, չորս անկյուններում շրջանաձև հատակագծով, գմբեթածածկ ավանդատներով, որոնք աղոթասրահի հետ հաղորդակցվում են շրջանի երեք քառորդ հատվածքի խորշերով։ Կառուցված է տեղական տուֆի սրբատաշ քարերով, ունի զուսպ հարդարանք, առանձնանում է ճակտոնազարդ, կամարակապ, տպավորիչ շքամուտքը։ Ավանի Կաթողիկեն հռիփսիմեատիպ եկեղեցիների վաղագույն թվագրված նմուշն է և քրիստոնեական ճարտարապետության մեջ առաջին հնգագմբեթ եկեղեցիներից։ Կաթողիկեին հյուսիսից կից է կաթողիկոսական պալատը, որը եկեղեցու հետ հաղորդակցվում է հյուսիսային խորանում բացված մուտքով։ 602 թվականին Պարսից Խոսրով 2-րդ Փարվեզ արքան գրավել է Ավանը և վերացրել Ավանի կաթողիկեն, որից հետո այն դարձել է վանք։ 607 թվականին Հայոց կաթողիկոս Աբրահամ Ա Աղբաթանեցու հրավիրած եկեղեցական ժողովին մասնակցել է Ավանի վանքի երեց Հունանեսը։ Ավանի Կաթողիկեի հառավային կողմում է թաղվել 611 թվականին վախճանված Հովհան Բագարանցի հակաթոռ կաթողիկոսը։ 1679 թվականի հունիսի 4-ի երկրաշարժից Ավանի կաթողիկոսարանի համալիրն ավերվել է։ 1940 թվականին պեղվել է կաթողիկոսարանի տարածքը, նորոգվել են արևմտյան և մասնակիորեն՝ հյուսիսային ու արևելյան ճակատները։ 1968 թվականին բարեկարգվել է տարածքը։ 1978 թվականին պեղվել է կաթողիկոսարանի պալատական շենքը, նորոգվել Կաթողիկեի հարավային ճակատը։
Պատկերներ
Կատեգորիա:Քրիստոնեական տաճարներ
Պերեմոգա (գյուղ, Դնեպրոպետրովսկի շրջան)
Պերեմոգա (Перемога), գյուղ Ուկրաինայի Դնեպրոպետրովսկի մարզի Դնեպրոպետրովսկի շրջանում։ Բնակավայրը նախկինում նաև անվանվել է Կուրոեդովկա։
2001 թվականի տվյալներով Պերեմոգա գյուղում բնակվում էր 341 մարդ։
Արտաքին հղումներ
Կատեգորիա:Ուկրաինայի Դնեպրոպետրովսկի մարզի Դնեպրոպետրովսկի շրջանի բնակավայրեր Կատեգորիա:Ուկրաինայի գյուղեր
Լիպարիտ Նավասարդյան
Լիպարիտ Հայրապետի Նավասարդյան, կենսաքիմիկոս, կենսաբանական գիտությունների դոկտոր (2003), պրոֆեսոր (2004)։
Կենսագրություն
Լիպարիտ Նավասարդյանը ծնվել է Կոտայքի մարզի Գեղաշեն գյուղում, 1940 թվականի մայիսի 9-ին։
1957 թվականին ավարտել է հարազատ գյուղի միջնակարգ դպրոցը և ընդունվել Երևանի պետական համալսարանի ֆիզիկայի ֆակուլտետը, որն էլ ավարտել է 1963 թվականին։  Թեկնածուական ատենախոսությունը պաշտպանել է 1975 թվականին։ Որպես ճարտարագետ, ասպիրանտ, գիտաշխատող, գիտական բաժնի վարիչ, դոցենտ, այնուհետև՝ պրոֆեսոր 1964 թվականից աշխատանքի է անցել Երևանի պետական համալսարան կենսաքիմիայի ամբիոնում։
Ուսումնասիրել է արտակարգ վիճակներում (ազոտային քաղց, ջերմաստիճանային և ճառագայթային գործոնների ազդեցություն) խմորասնկերի սպիտակուցների փոխանակության և նուկլեինաթթուների կառուցվածքային փոփոխությունները, նշադրված ամինաթթուների օգտագործմամբ ուսումնասիրել ամինաթթուների՝ բջիջ թափանցելու, փոխանակության և սպիտակուցների սինթեզում դրանց մասնակցության հարցերը, ինչպես նաև ռենտգենյան ճառագայթման ազդեցության պայմաններում խմորասնկային բջիջների կենսունակությունը, խմորասնկային ԴՆԹ-ի կառուցվածքում նկատվող փոփոխությունները և կառուցվածքային վնասվածքների վերացման մեթոդները։
Աշխատություններ
Լիպարիտ Նավասարդյանը մոտ 60 գիտական աշխատության հեղինակ և համահեղինակ է ՝
Հանամ (քաղաք)
Հանամ, քաղաք Հարավային Կորեայի Գյոնգի նահանգում։ Համաձայն որոշ աղբյուրների՝ այստեղ է գտնվել կորեական վաղֆեոդալական Պեկչե պետության մայրաքաղաք Վիրեսոնը։ 2009 թվականի օգոստոսին Խանամը միացվել է Սոննամ քաղաքին ։
Պատմություն
Ք.ա. 6-րդ տարում խան Օնջոն ժամանակակից Խանամի տարածքում հիմնեց նոր քաղաք՝ այն անվանելով Վիրեսոն։ 370 թվականին Վիրեսոնը դարձավ վաղկորեական Պեկչե պետության մայրաքաղաքը՝ մնալով այդ կարգավիճակում մինչև Կինչհագո խանի գահակալման 25-րդ տարին։ Հետագայում այդ տեղանքը անցավ Սիլա պետության տիրապետության տակ և 664 թվականին վերանվանվեց Հանսանջու, իսկ 757 թվականին՝ Հանջու։ 940 թվականին այստեղ ձևավորվել էր Կվանջու քաղաքը։ Ժամանակակից Հանամի տարածքը ներառված է այդ քաղաքի կազմում։ 1989 թվականին Հանամը, անջատվելով Կվանջուից, դարձավ առանձին քաղաք ։
Աշխարհագրություն
Հանամը Սեուլայի արբանյակ-քաղաքն է, գտնվում է նրա արևելյան մասում։ Հյուսիսում սահմանակցում է Նամյանջուին, հարավում՝ Սոննամին, արևմուտքում հարում է Կվանջու քաղաքին։ Ունի լեռնային ռելիեֆ։ Քաղաքը գտնվում է Կորեական թերակղզու ամենախոշոր գետերից մեկի՝ Հանգանի ավազանում ։
Տուրիզմ և տեսարժան վայրեր
Պատմական
Բնական
Սիմվոլներ
Ինչպես Կորեայի մյուս քաղաքներն ու գավառները, Հանամն ունի մի շարք սիմվոլներ ․
Արտաքին հղումներ
Կատեգորիա:Հարավային Կորեայի քաղաքներ Կատեգորիա:Բնակավայրեր այբբենական կարգով
Մարկ Պետրոսյան
Մարկ Հովհաննեսի Պետրոսյան (օգոստոսի 21, 1931, Երևան, Հայկական ԽՍՀ, ԱԽՖՍՀ, ԽՍՀՄ - օգոստոսի 6, 2013, Երևան, Հայաստան ), հայ ռեժիսոր, երաժշտագետ։ ՀՀ արվեստի վաստակավոր գործիչ (2006)։
Կենսագրություն
Ավարտել է Երևանի Կոմիտասի անվան պետական կոնսերվատորիան։ 1956 թվականին ընտրվել է ՀԽՍՀ նորաստեղծ հեռուստատեսության երաժշտական բաժնի ղեկավար։ Հեռուստատեսությունում աշխատել է որպես հնչյունային ռեժիսոր, երաժշտական ձևավորող, երաժշտական հաղորդումների գլխավոր խմբագիր։ 1957-1959 թվականներին եղել է դասական երաժշտությանը նվիրված «Ոսկե էկրան» հաղորդաշարի հեղինակը, 1968 թվականին՝ Երևանի 2750-ամյա հոբելյանին նվիրված հաղորդման կազմակերպիչն ու խմբագիրը։ Հեղինակել է տասնյակ գրական-լրագրողական աշխատություններ։ Եղել է Հայաստանի ժուռնալիստների միության անդամ։ Պետրոսյանի գլխավորությամբ Հայկական երաժշտության օրեր են անցկացվել Մոսկվայում, Սանկտ Պետերբուրգում, Մերձբալթիկայի և Անդրկովկասի հանրապետություններում ։ Նրա նախաձեռնությամբ և մասնակցությամբ նկարահանվել են՝
Ծանոթագրություններ
Կատեգորիա:Հայ ռեժիսորներ Կատեգորիա:Հայ երաժշտագետներ Կատեգորիա:Հայաստանի ժուռնալիստների միության անդամներ Կատեգորիա:Մովսես Խորենացու մեդալակիրներ Կատեգորիա:ՀՀ արվեստի վաստակավոր գործիչներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Գոդոյին սպասելիս
«Գոդոյին սպասելիս» (En attendant Godot), աբսուրդ ժանրի պիես, որը գրվել է Սեմյուել Բեքեթի կողմից։ Պիեսը գրվել է 1952 թվականին՝ ֆրանսերեն, հետագայում Բեքեթն անձամբ թարգմանել է այն նաև անգլերեն։ Առաջին անգամ բեմադրվել է 1953 թվականին Փարիզում։
Արտաքին հղումներ
Կատեգորիա:Ֆրանսերեն պիեսներ Կատեգորիա:Աբսուրդի թատրոն Կատեգորիա:Սեմյուել Բեքեթի պիեսներ
Նոր Նորք վարչական շրջան
Բնակչությունը՝ ։
Պատմություն
Նոր Նորք համայնքը կազմավորվել է 1966 թվականին։ Այս համայնքում է գտնվում մայրաքաղաքի ամենաբարձրադիր վայրը Նոր-Նորք համայնքի Սուրբ Սարգիս եկեղեցուն հարակից բլուրը՝ ծովի մակարդակից 1370 մետր բարձրությամբ։
Նոր Նորք համայնքում կան 671 բազմաբնակարան շենք, հանրակրթական 20 և 1 հատուկ գիշերօթիկ դպրոց, Անանիա Շիրակացու անվան ճեմարան, 22 մանկապարտեզ, 2 քոլեջ, 1 արհեստագործական ուսումնարան, կենտրանական գրադարան, մշակույթի կենտրոն, 1 երաժշտական և 1 արվեստի դպրոց, Վազգեն Սարգսյանի անվան ռազմական ինստիտուտը, 4 մարզադպրոց, ուսումնամեթոդական, գիտաարտադրական կենտրոն, «Սուրբ Գրիգոր Լուսավորիչ» բժշկական կենտրոնը, 3 համաբուժարան, Նանսենի անվան թանգարանը, գործում են 2 գիտահետազոտական ինստիտուտ, շինարարական 58 և տրանսպորտային 34 ձեռնարկություններ, 11 կապի հանգույց, 4 գետնանցում, 3 լողավազան, 19 մարզահրապարակ, 24 ապաստարան։
Քաղաքի պատմամշակութային արժեքներից համայնքում կան 29 հուշարձան, 10 կոթող, 15 արձան, 6 տապանաքար. 4 խաչքար և 1 ջրանցք։
Նոր Նորքում են գտնվում Ջրաշխարհը, Ավանգարդ-Մոթորսը, Եվրոթերմը, Հայ կոլան, Գապեքսը, Գաջ ԲԲԸ, Ավտոմատիկա, Վան, Կոնեկտ, Էլեկտրոմաշ, Պրոգրես, Լազերային տեխնիկա, Էլտե պիրկալ, Սիգարոն, Նեյրոն, Սելենա և այլ գործարաններ ու ձեռնարկություններ ։
Արտաքին հղումներ
Կատեգորիա:Նոր Նորք վարչական շրջան
Նորվեգիայի խորհրդարանի շենք
Խորհրդարանի շենք (Stortingsbygningen), Նորվեգիայի խորհրդարանի շենքը, որտեղ իր աշխատանքներն է կատարում Ստորտինգը։ Տեղակայված է մայրաքաղաք Օսլոյում՝ Յոհան Կարլի 22 հասցեում։ Օգտագործման է հանձնվել 1866թ.-ի մարտի 5-ին։ Նախագիծը մշակվել է շվեդ ճարտարապետ Էմիլ Վիկտոր Լանգլեթի կողմից։
Պատմություն
Սկզբնական շրջանում շենքը բավականին մեծ էր օրենսդիր մարմնի աշխատանքների իրականացման համար, այդ իսկ պատճառով այնտեղ տեղափոխվեցին նաև մի շարք այլ պետական հիմնարկություններ, այդ թվում՝ Նորվեգիայի գլխավոր աուդիտորական հիմնարկը, Ազգային արխիվը, քարտեզագրության մարմինը և ջրահեռացման վարչությունը։ Խորհրդարանի ընդլայնումից հետո նշված հիմնարկությունները տեղափոխվեցին ։
1940 թվականի ապրիլի 9-ին Նորվեգիա գերմանական ներխուժման ժամանակ Սթորթինգը (խորհրդարանը) տեղափոխվեց և 2 նիստ անցկացրեց, որոնցից մեկը Համար կոմունայում, իսկ մյուսը՝ Էլվերումի ազգային դպրոցում։ Երկրորդ համաշխարհային պատերազմի ընթացքում խորհրդարանի նիստերը անցկացրել է արտասահմանում։ Պատերազմի ժամանակ Նորվեգիայի խորհրդարանի շենքը գրավվեց գերմանացիների կողմից։ Սկզբնական շրջանում այն օգտագործվում էր որպես զորանոց, այնուհետև Ռեիխսկոմիսարյատ Յոզեֆ Տերբովենը իր վարչական ապարատով տեղափոխվեց այստեղ ։
Ճարտարապետություն
Խորհրդարանի շենքը կառուցվել է դեղին աղյուսից և սևասեռիագույն գրանիտից։ Ճարտարապետական ոճը ներառում է մի քանի ոճերի համադրություն, այդ թվում՝ իտալական և ֆրանսիական։ Բնութագրական է նիստերի շրջանաձև նիստերի դահլիճը։ Շենքի ներքին ձևավորումը նույնպես նախագծվել է ճարտարապետ Լանգլեթի կողմից ։
Ծանոթագրություններ
Կատեգորիա:Օսլոյի վարչական շենքեր Կատեգորիա:Նորվեգիայի կառավարում Կատեգորիա:1866 հիմնադրումներ Նորվեգիայում
(8215) Զանոնատո
(8215) Զանոնատո (Zanonato), աստերոիդ աստերոիդների հիմնական գոտում։ Հայտնաբերվել է 1995 թվականի մարտի 31-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում ։
Միջին հեռավորությունը Արեգակից կազմում է 2,35039 ա. մ., առավելագույնը մոտենում է 2,1539 ա. մ. հեռավորության վրա և հեռանում 2,5469 ա. մ. ։ Արեգակի շուրջ մեկ ամբողջական պտույտ է կատարում 1316,16 երկրային օրվա ընթացքում, իր ուղեծրով շարժվելով միջինում 0,273523 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Յոշիսադա Սիմիձուի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պերօքսիսոմ
Պերօքսիսոմներն, ինչպես և Գոլջիի ապարատը, էնդոսոմները և լիզոսոմները միաշերտ մեմբրանով օրգանոիդներ են։ Պերօքսիսոմները հայտնաբերված են բոլոր էուկարիոտ բջիջներում, մեծ քանակությամբ լյարդի, երիկամների բջիջներում, ալգեաների, բույսերի ֆոտոսինթեզող բջիներում։ Պերօքսիսոմների չափսերը տարբեր են՝ կախված հյուսվածքից և ֆունկցիայից, հիմնականում ավելի փոքր են, քան միտոքոնդրիումները։ Պերօքսիսոմները պարունակում են կատալազ ֆերմենտը, որն անհրաժեշտ է ջրածնի պերօքսիդի (H2O2) քայքայման համար։